b'\n_START_ARTICLE_\nCinnabon\n_START_SECTION_\nHistoria\n_START_PARAGRAPH_\nEnsimm\xc3\xa4inen Cinnabon-myym\xc3\xa4l\xc3\xa4 avattiin 4. joulukuuta 1985 Seattlen alueella Federal Wayn kaupungissa. Myym\xc3\xa4l\xc3\xa4 toimi aluksi normaalina konditoriana Sea Tac Mallin kauppakeskuksessa ja myi Cinnabonin nykyisist\xc3\xa4 tuotteista vain Cinnabon Classic -leivoksia. Cinnabon on sittemmin kehittynyt franchise-myyntisopimuksilla toimivaksi ketjuksi. Ensimm\xc3\xa4inen franchise-myym\xc3\xa4l\xc3\xa4 avattiin elokuussa 1986 Philadelphiassa. Vuonna 1991 avattiin Detroitin kansainv\xc3\xa4lisell\xc3\xa4 lentoasemalla ensimm\xc3\xa4inen kauppakeskuksen ulkopuolinen Cinnabon-konditoria. Nyky\xc3\xa4\xc3\xa4n Cinnabon-konditorioita on muun muassa sotilastukikohdissa, kauppakeskuksissa, lentoasemilla, yliopistokampuksilla, julkisen liikenteen asemilla, kasinoissa ja huvipuistoissa._NEWLINE_Cinnabonilla on monia kansainv\xc3\xa4lisi\xc3\xa4 franchise-yritt\xc3\xa4jien myym\xc3\xa4l\xc3\xb6it\xc3\xa4. Laajin Pohjois-Amerikan ulkopuolella oleva myym\xc3\xa4l\xc3\xa4 on Stars Centerin ostoskeskuksessa Kairossa._NEWLINE_Vuonna 1998 AFC Enterprises, Inc. osti Cinnabonin 65 miljoonalla dollarilla. Vuonna 2004 AFC Enterprises, Inc. myi Cinnabonin 30,3 miljoonalla dollarilla Focus Brands, Inc:lle, jonka omistaa atlantalainen yksityinen p\xc3\xa4\xc3\xa4omasijoitusyhti\xc3\xb6 Roark Capital Group.'